แนวโน้มหุ้นลุ้นขึ้นตามตลาดภูมิภาค
นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นได้ หลังตัวเลขเศรษฐกิจของสหรัฐฯออกมาดี
2 พ.ย. 2555

นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นได้ หลังตัวเลขเศรษฐกิจของสหรัฐฯออกมาดี
นายชัยพร น้อมพิทักษ์เจริญ ผู้ช่วยกรรมการผู้อำนวยการฝ่ายวิเคราะห์หลักทรัพย์ บล.บัวหลวง(BLS)กล่าวว่า ตลาดหุ้นไทยเช้านี้มีโอกาสที่จะปรับตัวขึ้นได้ในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่อยู่ในแดนบวก เนื่องจากรับ Sentiment เชิงบวกจากตัวเลขเศรษฐกิจของสหรัฐฯที่ออกมาดี ไม่ว่าจะเป็นดัชนี ISM ภาคการผลิตของสหรัฐเพิ่มขึ้นสู่ระดับ 51.7 ในเดือนต.ค.จากระดับ 51.5 ในเดือนก.ย.ซึ่งถือว่าดีเกินคาด และจำนวนผู้ขอรับสวัสดิการว่างงานที่ต่ำกว่าคาด นอกจากนี้ ตัวเลขภาคการผลิตของจีนก็ออกมาดีด้วย 
อย่างไรก็ดี ยังคงแนะนำให้เลือกเล่นเป็นรายตัวในช่วงที่กำลังรอการเลือกตั้งประธานาธิบดีของสหรัฐฯในวันที่ 6 พ.ย.นี้  พร้อมให้แนวรับไว้ที่ 1,290 จุด แนวต้าน 1,300 จุด